
	Temeljem članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 75. stavka 3. Zakona o sportu („Narodne novine“, broj 141/22), članka 33. točke 19. Statuta Varaždinske županije („Službeni vjesnik Varaždinske županije“, br. 14/18, 7/20 i 65/20 – pročišćeni tekst i 11/21) te članka 56. Poslovnika o radu Županijske skupštine („Službeni vjesnik Varaždinske županije“, br. 26/18, 7/20 i 65/20 – pročišćeni tekst i 11/21), Županijska skupština Varaždinske županije, na sjednici održanoj ________________ 2026. godine, donosi
				
[bookmark: _Hlk181790972]PROGRAM JAVNIH POTREBA U SPORTU 
                                 VARAŽDINSKE ŽUPANIJE ZA 2027. GODINU
                                  
         UVOD

I.
Javne potrebe u sportu Varaždinske županije za koje se sredstva osiguravaju u proračunu Varaždinske županije utvrđuju se godišnjim programom javnih potreba u sportu Varaždinske županije sukladno odredbama Zakona o sportu. Program javnih potreba u sportu Varaždinske županije u 2027. godini utvrđuje programe, aktivnosti, poslove i djelatnosti u sportu od značaja za Varaždinsku županiju koji u sportske aktivnosti natjecateljskog i nenatjecateljskog karaktera uključuju što veći broj građana. Sport predstavlja sastavnicu zdrave, inkluzivne i aktivne sredine, a vrhunski je sport poticaj za razvoj cjelokupnog sustava sporta i promociju Varaždinske županije.
Programom javnih potreba u sportu Varaždinske županije u 2027. godini utvrđuju se prioritetna područja od značaja za Varaždinsku županiju, a obuhvaćaju poticanje građanstva na uključenje u rekreativno bavljenje sportom, odnosno zdravstveno usmjerene tjelesne aktivnosti radi zaštite i poboljšanja zdravstvenog statusa građana, osobito djece, mladeži, osoba s teškoćama u razvoju i osoba s invaliditetom, inkluziju putem sporta, razvoj mlađih uzrasnih kategorija sportaša radi stvaranja široke kvalitetne osnove kao preduvjeta budućeg napretka sporta, osiguravanje uvjeta za postizanje vrhunskih rezultata i izvrsnosti u sportu, unapređenje sportske infrastrukture, podržavanje manifestacija u sportu i promociju sporta, što potiče razvoj sustava sporta Varaždinske županije i doprinosi ugledu Varaždinske županije.      




SVRHA I ZAKONSKA OSNOVA

II.
Godišnji program javnih potreba u sportu Varaždinske županije temelji se na odredbama članka 75. Zakona o sportu, programski je i planski dokument kojim se osiguravaju financijske i provedbene osnove za podršku, razvoj, poticanje i promicanje sporta, s obuhvatom svih skupina, bez razlike po ijednoj osnovi, od razine zadovoljavanja osnovnih biotičkih potreba za kretanjem pa do specifičnih potreba u ostvarivanju vrhunskih sportskih rezultata. Predstavlja formiranje standarda razvoja sporta Varaždinske županije i ravnomjernog razvoja sporta na cjelokupnom području Varaždinske županije, utvrđuje programska područja od značaja za Varaždinsku županiju, za provođenje kojih će sredstva biti osigurana u proračunu Varaždinske županije u 2027. godini.
S ciljem osiguravanja maksimalne proračunske transparentnosti i namjenskog praćenja sredstava, ovaj se Program provodi kroz tri zasebne proračunske aktivnosti namijenjene natjecateljskom sportu, školskom sportu te sportskoj rekreaciji građana.
Program javnih potreba u sportu predlažu i provode pravne osobe u sportu definirane Zakonom o sportu, odnosno krovna sportska zajednica, školski sportski savez te savez sportske rekreacije osnovan na području područne (regionalne) samouprave, a koji provode aktivnosti od javnog interesa u sklopu dodijeljenih proračunskih pozicija.
Konačni prijedlog Programa javnih potreba u sportu Varaždinske županije za 2027. godinu utvrđuje župan te upućuje na usvajanje Županijskoj skupštini.
Godišnji program javnih potreba u sportu Varaždinske županije donosi Skupština Varaždinske županije zajedno s proračunom za 2027. godini.       

CILJEVI I PROGRAMSKA PODRUČJA

III.
        Ciljevi Programa javnih potreba u sportu proizlaze iz opredjeljenja Varaždinske županije za poticanje razvoja i unapređenje sustava sporta, a pridonose formiranju standarda u sportu i osiguravaju ravnomjeran razvoj i dostupnost sporta u svim njegovim segmentima, svima pod jednakim uvjetima, na cjelokupnom području županije, uzimajući u obzir značaj za županiju i proračunske mogućnosti. Programski ciljevi od posebnog značaja za Varaždinsku županiju su:
· uključivanje što većeg broja djece i mladih u sportske aktivnosti natjecateljskog i nenatjecateljskog karaktera te ulaganje u razvoj mladih sportaša radi stvaranja široke kvalitetne osnove kao uvjeta očuvanja razine kvalitete i budućeg napretka sporta,
· poticanje na uključenje što većeg broja građana u rekreativno bavljenje sportom, odnosno zdravstveno usmjerene tjelesne aktivnosti, radi zaštite i poboljšanja zdravlja građana, osobito djece, mladih, osoba s teškoćama u razvoju i osoba s invaliditetom,
· očuvanje i unapređenje postojeće vrhunske sportske kvalitete, osiguravanje uvjeta za postizanje vrhunskih rezultata i izvrsnosti u sportu, što potiče razvoj sustava sporta i doprinosi ugledu Varaždinske županije,
· unapređenje sportske infrastrukture i promocija sporta.

Javne potrebe u sportu za koje se sredstva osiguravaju iz proračuna Varaždinske županije su:
· poticanje razvoja i promocija sporta,
· provođenje sportskih aktivnosti djece, mladeži i studenata,
· djelovanje sportskih udruga, sportskih zajednica i sportskih saveza,
· sportska priprema, domaća i međunarodna natjecanja te opća i posebna zdravstvena zaštita sportaša,
· školovanje i osposobljavanje stručnog kadra u sportu,
· zapošljavanje osoba za obavljanje stručnih poslova u sportu,
· sportska stipendija,
· sportsko-rekreativne aktivnosti građana,
· sportske aktivnosti djece s teškoćama u razvoju te parasportaša i gluhih sportaša,
· planiranje, izgradnja, održavanje i korištenje sportskih građevina značajnih za Varaždinsku županiju.

Program javnih potreba u sportu Varaždinske županije predlažu i provode sukladno Zakonu o sportu te osiguranim proračunskim pozicijama:
· Sportska zajednica Varaždinske županije – pravna osoba koja djeluje u sustavu sporta, sportska udruga koja se osniva sukladno članku 34. Zakona o sportu, radi ostvarivanja zajedničkih interesa u sportu, a članice su pravne osobe iz sustava sporta sa sjedištem na području Varaždinske županije. Zadaće Sportske zajednice propisane su Zakon o sportu i obuhvaćaju usklađivanje aktivnosti članova; poticanje i promicanje sporta u skladu s aktima strateškog planiranja iz članka 104. Zakona o sportu i drugim strateškim dokumentima donesenima na županijskoj razini, a osobito sporta djece, mladeži i studenata, osoba s invaliditetom te zdravstveno usmjerenog tjelesnog vježbanja i zdravstveno usmjerene tjelesne aktivnosti; objedinjavanje i usklađivanje sportskih programa; predlaganje programa javnih potreba u sportu Varaždinske županije i njihovo provođenje u dijelu natjecateljskog i klupskog sporta; skrb o kategoriziranim sportašima; utvrđivanje načina ostvarivanja prava sportaša; sudjelovanje u stvaranju uvjeta za pripremu sportaša za velike međunarodne manifestacije; promicanje stručnog kadra i sprječavanje negativnih pojava u sportu.
· Školski sportski savez Varaždinske županije – pravna osoba koja djeluje u sustavu sporta, sportska udruga koja se osniva sukladno članku 44. Zakona o sportu, radi provođenja sportskih natjecanja školskih sportskih društava te koordinacije i razvoja školskog sporta na području Varaždinske županije. Zadaće saveza obuhvaćaju organizaciju i provođenje županijskih prvenstava osnovnih i srednjih škola, osiguravanje materijalnih i tehničkih uvjeta za natjecanja, sufinanciranje prijevoza učenika-sportaša, te provedbu nacionalnih i lokalnih programa usmjerenih na rano uključivanje djece u sportske aktivnosti (poput programa "Univerzalna sportska škola" i "Vježbaonica").
· Savez sportske rekreacije „Sport za sve“ Varaždinske županije – pravna osoba koja djeluje u sustavu sporta kao strukovni županijski savez osnovan radi razvoja, unaprjeđenja i koordinacije sportsko-rekreacijskih aktivnosti građana. Sukladno zasebno utvrđenoj proračunskoj aktivnosti Varaždinske županije, zadaće Saveza obuhvaćaju provođenje programa zdravstveno usmjerenog tjelesnog vježbanja, organizaciju masovnih sportsko-rekreacijskih manifestacija od županijskog značaja, poticanje i koordinaciju rada lokalnih udruga za sportsku rekreaciju te osiguravanje uvjeta za bavljenje tjelesnom aktivnošću građana svih dobnih skupina, s posebnim naglaskom na očuvanje javnog zdravlja opće populacije.


SREDSTVA ZA REALIZACIJU PROGRAMA

IV.
[bookmark: _Hlk116636068]Sredstva za Program javnih potreba u sportu Varaždinske županije za 2027. godinu osiguravaju se u Proračunu Varaždinske županije za 2027. godinu u Razdjelu 015 Upravni odjel za prosvjetu, kulturu i sport, Glava 01501 Upravni odjel za prosvjetu, kulturu i sport, Program 1270 Sport i rekreacija, kroz tri zasebne proračunske aktivnosti u ukupnom iznosu od 590.000,00 eura, prema sljedećoj strukturi:

	JAVNE POTREBE U SPORTU U 2027. GODINI

	A127001 ŠKOLSKI SPORTSKI SAVEZ VARAŽDINSKE ŽUPANIJE                                            
	70.000,00

	A127002 SPORTSKA ZAJEDNICA VARAŽDINSKE ŽUPANIJE                                              
	490.000,00

	A127009 SAVEZ SPORTSKE REKREACIJE                                                                                     
	30.000,00

	 
	 

	SVEUKUPNO:
	590.000,00




NAČIN PROVEDBE
V.
            Program javnih potreba u sportu Varaždinske županije za 2027. godinu izrađen je na način propisan Zakonom o sportu, na temelju prijedloga Programa javnih potreba u sportu za Varaždinsku županiju u 2027. godini.
Sredstva iz proračuna Varaždinske županije u 2027. godini za izvršavanje Programa javnih potreba u sportu doznačuju se na račune zakonitih provoditelja i nositelja aktivnosti: Sportske zajednice Varaždinske županije, Školskog sportskog saveza Varaždinske županije te Saveza sportske rekreacije „Sport za sve“ Varaždinske županije, a koji skrbe o ostvarivanju i provedbi Programa javnih potreba u sportu u dijelu koji se na njih odnosi. Provedba se izvršava u skladu sa Zakon o sportu i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21), na način definiran njihovim internim aktima, odnosno statutima i drugim pravilnicima kojima uređuju kriterije, mjerila i postupke sufinanciranja provođenja ovog Programa.
Varaždinska županija sa svakim od navedenih korisnika proračunskih aktivnosti sklapa pojedinačni Ugovor o financiranju javnih potreba u sportu Varaždinske županije u 2027. godini kojim se pobliže uređuju međusobna prava i obveze ugovornih strana, iznos odobrenih proračunskih sredstava, rokovi, dinamika isplate, način izvršenja programa, obveza dostavljanja programskog i financijskog izvješća o izvršenju te stroga kontrola namjenskog utroška proračunskih sredstava.




   NAČIN I ROKOVI PRAĆENJA, KONTROLE I IZVJEŠTAVANJA O PROVEDBI PROGRAMA JAVNIH POTREBA U SPORTU  
   
VI.
            Upravni odjel za prosvjetu, kulturu i sport Varaždinske županije prati, nadzire i kontrolira izvršenje Programa javnih potreba u sportu te korištenje i utrošak sredstava za realizaciju Programa javnih potreba u sportu.
Praćenje izvršenja Programa javnih potreba u sportu i kontrola utroška namjenskih sredstava provodi se temeljem opisne i financijske dokumentacije koju dostavljaju korisnici sredstava kroz obvezne polugodišnje i godišnje izvještaje o provedbi programa javnih potreba u sportu i izvršenju financijskog plana s pratećom dokumentacijom (vjerodostojnim računima i dokazima o plaćanju), na način i u rokovima usklađenima sa Zakonom, Uredbom te potpisanim Ugovorom o financiranju javnih potreba u sportu Varaždinske županije u 2027. godini.

ZAVRŠNE ODREDBE
VII.
Ovaj Program javnih potreba u sportu Varaždinske županije u 2027. godini objavljuje se u „Službenom vjesniku Varaždinske županije“, a stupa na snagu 1. siječnja 2027. godine.


                    PREDSJEDNIK
                             Krunoslav Lukačić 























Obrazloženje

           Godišnji program javnih potreba u sportu Varaždinske županije donosi, sukladno članku 75. stavku 3. Zakona o sportu („Narodne novine“, broj 141/22), članku 33. točki 19. Statuta Varaždinske županije („Službeni vjesnik Varaždinske županije“, br. 14/18, 7/20 i 65/20 – pročišćeni tekst i 11/21) i članku 56. Poslovnika o radu Županijske skupštine („Službeni vjesnik Varaždinske županije“, br. 26/18, 7/20 i 65/20 – pročišćeni tekst i 11/21), Županijska skupština Varaždinske županije.
Javne potrebe u sportu za koje se sredstva osiguravaju iz proračuna jedinica lokalne i područne (regionalne) samouprave obuhvaćaju: poticanje razvoja i promociju sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i sportskih saveza, sportska priprema, domaća i međunarodna natjecanja te opća i posebna zdravstvena zaštita sportaša, školovanje i osposobljavanje stručnog kadra u sportu, zapošljavanje osoba za obavljanje stručnih poslova u sportu, sportska stipendija, sportsko-rekreativne aktivnosti građana, sportske aktivnosti djece s teškoćama u razvoju te parasportaša i gluhih sportaša te planiranje, izgradnja, održavanje i korištenje sportskih građevina značajnih za jedinicu područne (regionalne) samouprave. Sukladno specifičnostima proračunskog planiranja Varaždinske županije, ovaj se Program, osim kroz krovnu sportsku zajednicu te školski sportski savez, neposredno provodi i u suradnji sa strukovnim savezom zaduženim za sportsko-rekreativne aktivnosti građana.
Sredstva za realizaciju Programa javnih potreba u sportu Varaždinske županije za 2027. godinu osiguravaju se u Proračunu Varaždinske županije za 2027. godinu unutar Razdjela 015 Upravni odjel za prosvjetu, kulturu i sport, Glava 01501 Upravni odjel za prosvjetu, kulturu i sport, Program 1270 Sport i rekreacija i to preraspodijeljena na tri namjenske aktivnosti: Aktivnost A127001 Školski sportski savez Varaždinske županije u iznosu od 70.000,00 eura, Aktivnost A127002 Sportska zajednica Varaždinske županije u iznosu od 490.000,00 eura te Aktivnost A127009 Savez sportske rekreacije u iznosu od 30.000,00 eura, što sveukupno za 2027. godinu iznosi 590.000,00 eura.
Sukladno članku 75. stavku 6. Zakona o sportu, Upravni odjel za prosvjetu, kulturu i sport Varaždinske županije prati i nadzire izvršenje programa financiranja javnih potreba u sportu te kontinuirano nadzire namjensko korištenje i utrošak proračunskih sredstava osiguranih za provođenje ovih programa.
Slijedom navedenog, predlaže se Županijskoj skupštini donošenje Programa u predloženom tekstu.

                                                                                               	ŽUPAN
                                                                                                     Anđelko Stričak

